**Պատրիկ Շվարցենեգեր** (անգլ.՝ Patrick Arnold Shriver Schwarzenegger, սեպտեմբերի 18, 1993(1993-09-18), Լոս Անջելես, Կալիֆոռնիա, ԱՄՆ), ամերիկացի դերասան, ֆոտոմոդել և ձեռնարկատեր։

Առնոլդ Շվարցենեգերի և Մարիա Շրայվերի որդին։

Կենսագրություն
--------------

Պատրիկ Շվարցենեգերը ծնվել է 1993 թվականի սեպտեմբերի 18-ին Լոս Անջելեսում, աշխարհահռչակ դերասան և բոդիբիլդեր, հետագայում Կալիֆոռնիայի նահանգապետ Առնոլդ Շվարցենեգերի և լրագրող, հրապարակախոս Մարիա Շրայվերի ընտանիքում։ Պատրիկն ունի երկու ավագ քույր՝ Քեթրինը (1989) և Քրիստինա Մարիա Ավրելիան (1991), կրտսեր եղբայր` Քրիստոֆեր Սարժենտ (1997) և արյունակից եղբայր Ժոզեֆ Բաեն (1997)։

Առնոլդ Շվարցենեգերը խիստ էր դաստիարակում երեխաներին, բայց Կալիֆոռնիայի նահանգապետի քաղաքական կարիերան սկսելուց հետո սկսում է ավելի քիչ ժամանակ տրամադրել նրանց։ Տնային աշխատակցուհու հետ սիրային կապի մասին հոր խոստովանությունից և դրան հետևող ծնողների բաժանումից հետո հնարավոր է, որ Պատրիկը փոխել է ազգանունը՝ վերցնելով մոր ազգանունը, բայց դա պաշտոնապես հաստատված չէ։ Բայց իր Թվիթթերյան էջում նա Պատրիկ Շվարցենեգեր անունը փոխել է Պատրիկ Շրավեր անվանբ։

2012 թվականին ավարտել է Բրենտվուդի դպրոցը։ Նույն թվականի աշնանը ուսումը շարունակել է Հարավային Կալիֆոռնիայի համալսարանում
։

Անձնական կյանքը
---------------

2012 թվականին, Ամերիկայի անկախության օրը միասին անցկացնելուց հետո, Պատրիկին էին վերագրում Թեյլոր Սվիֆթի հետ սիրավեպը, բայց շուտով պարզվում է, որ դա եղել է ոչ թե նա, այլ նրա եղբայրը։

2014 թվականին սկսում է հանդիպել երգչուհի Մայլի Սայրուսի հետ։ 2015 թվականի ապրիլին Պատրիկը և Մայլին բաժանվել են։

Կարիերա
-------

15 տարեկանում Պատրիկը ծնողների աջակցությամբ ստեղծել է իր *Project360* ընկերությունը, որը զբաղվում է տղամարդու հագուստի արտադրությամբ*։* Շվարցենեգերը պայմանագիր ունի նաև L.A. Models մոդելային գործակալության հետ։

2011 թվականի ամռանը Պատրիկը որպես մոդել է հանդես եկել՝ դառնալով Hudson Jeans ապրանքանիշի դեմքը։ Պատրիկի պատկերով ջինսեր գովազդող գովազդային տախտակները հայտնվում են Սանսեթ ծառուղում և Լոս Անջելեսի այլ վայրերում և արժանանում տեղի բնակչության հավանությանը։

Պատրիկ Շվարցենեգերի առաջին կարևոր դերը ֆիլմում դարձել է «Համադասարանցիները 2» ֆիլմում ունեցած դերը։

2013 թվականին նկարահանվել է Արիանա Գրանդեյի և Big Sean *Right there* տեսահոլովակում։

2018 թվականին Շվարցենեգերը Բելա Թորնի հետ միասին խաղացել է «Կեսգիշերային արև» ռոմանտիկ դրամայի գլխավոր դերում։

Ծանոթագրություններ
------------------

1. 1 2 3  *Lundy D. R.* The Peerage
2. 1 2  Kindred Britain
3. ↑  «Advice for Arnold Schwarzenegger on dealing with divorce on Twitter» (անգլերեն). The Guardian. Արխիվացված օրիգինալից 2012 թ․ հոկտեմբերի 2-ին. Վերցված է 2012 թ․ օգոստոսի 15-ին.
4. ↑  Johnson, Zach (2012 թ․ մայիսի 2). «Patrick Schwarzenegger:I'm going to the University of Southern California». USmagazine.com. Վերցված է 2014 թ․ հունիսի 29-ին.
5. ↑  «Taylor Swift Hangs with Patrick Schwarzenegger on Independence Day» (անգլերեն). People. Արխիվացված օրիգինալից 2012 թ․ հոկտեմբերի 2-ին. Վերցված է 2012 թ․ օգոստոսի 15-ին.
6. ↑  Almendrala, Anna (12.8.2011). «Patrick Schwarzenegger Billboard Graces Sunset Boulevard». // Website Huffingtonpost.com. Վերցված է 2015 թ․ հոկտեմբերի 9-ին.
7. ↑  Сын Арнольда превратился в модель // *Metro Москва*. — 2014. — № 13 за 10 февраля. — С. 14. (Ստուգված է 9 Հոկտեմբերի 2015)
8. ↑  Jodi Guglielmi (2015 թ․ հոկտեմբերի 14). «Arnold Is That You? Patrick Schwarzenegger Flashes His Muscles On Set – Just Like His Dad Once Did». *People* (անգլերեն). Վերցված է 2017 թ․ դեկտեմբերի 12-ին.
9. ↑  Полночное солнце (фильм)(ռուս.) // *Википедия*. — 2018-04-14.

Արտաքին հղումներ
----------------

* Патрик Шварценеггер (անգլ.) *Internet Movie Database* կայքում
* Патрик ШварценеггерԹվիթթերում